กฟผ.ลุยโรงไฟฟ้าถ่านหินกันตัง ส่งราชมงคลตรัง-ม.เกษตรฯศึกษา IEE
กฟผ.ประกาศเดินหน้าโรงไฟฟ้าถ่านหินตรัง จ้าง ราชมงคลตรัง-ม.เกษตรฯ ศึกษาผลกระทบสิ่งแวดล้อมเบื้องต้น เดินเครื่องลงพื้นที่เก็บข้อมูลกรกฎาฯ นี้เมื่อเวลา 18.30 วันที่ 7 มิถุนายน 2555 ที่ห้องอาหารโรงแรมเรือรัษฎาบัดเจ็ทโฮต็ล อำเภอเมือง จังหวัดตรัง การไฟฟ้าฝ่ายผลิตแห่งประเทศไทย (กฟผ.) จัดงาน สังสรรค์สื่อมวลชนกับกฟผ. และบรรยายเกี่ยวกับพลังงานไฟฟ้าของไทย โดยมีเจ้าหน้าที่กฟผ. ผู้สื่อข่าวภูมิภาค หนังสือพิมพ์ท้องถิ่น นักจัดรายการวิทยุ ในจังหวัดตรัง ร่วมประมาณ 30 คนนายชวการ โชคดำลีลา วิศวกร 9 กฟผ. หัวหน้าศูนย์พลังงานไฟฟ้าจังหวัดตรัง ชี้แจงว่า โครงการโรงไฟฟ้าถ่านหินจังหวัดตรัง ขนาด 800 เมกะวัตต์ มหาวิทยาลัยเกษตรศาสตร์ และมหาวิทยาลัยเทคโนโลยีราชมงคลศรีวิชัย วิทยาเขตตรัง จะเริ่มศึกษาผลกระทบด้านสิ่งแวดล้อมเบื้องต้น (IEE) โดยใช้กระบวนการมีส่วนร่วมของประชาชน ตั้งแต่วันที่ 3 กรกฎาคม 2555 นี้เป็นต้นไป ซึ่งต้องใช้ระยะเวลาในการศึกษา 8 เดือนตามแผนพัฒนากำลังผลิตไฟฟ้าของประเทศไทย 2553-2573 (PDP 2010) กฟผ.จะต้องผลิตโรงไฟฟ้าถ่านหินในภาคใต้ 9 โรง โรงละ 800 เมกะวัตต์ 7200 เมกะวัตต์ โดยพื้นที่ที่มีศักยภาพอยู่บริเวณชายฝั่งทะเลภาคใต้ อาทิ จังหวัดประจวบคีรีขันธ์ ชุมพร สุราษฎร์ธานี นครศรีธรรมราช กระบี่ ตรัง เป็นต้น เพื่อความสะดวกในการขนส่งถ่านหินนำเข้าจากต่างประเทศ นายชวการ กล่าว
กฟผ.ประกาศเดินหน้าโรงไฟฟ้าถ่านหินตรัง จ้าง ราชมงคลตรัง-ม.เกษตรฯ ศึกษาผลกระทบสิ่งแวดล้อมเบื้องต้น เดินเครื่องลงพื้นที่เก็บข้อมูลกรกฎาฯ นี้ เมื่อเวลา 18.30 วันที่ 7 มิถุนายน 2555
กฟผ.,โรงไฟฟ้าถ่านหินจังหวัดตรัง